Կասկած չկա, որ եթե ՀՀԿ-ն մասնակցի, ապա դառնալու է, ըստ էության, բոլորի թիրախը՝ թերևս բացառությամբ Նիկոլ Փաշինյանի, քանի որ Փաշինյանին ՀՀԿ-ն այլևս չի սպառնում ոչնչով: ՀՀԿ-ն կարող է մրցակից լինել մյուս բոլոր մասնակից ուժերի համար, և նրանք բոլորը կմիավորվեն ՀՀԿ դեմ՝ առնվազն այդ հարցում անելով նույն բանը: Դա վերջնականապես կոչնչացնի ՀՀԿ-ին: Ըստ այդմ՝ մասնակցությունը կարող է դառնալ ՀՀԿ վերջնականապես ոչնչացման ճանապարհը: Պետք է ենթադրել, որ նրանք, ովքեր չեն ուզում մասնակցել, ունեն այլ ծրագիր, և դա ՀՀԿ-ում, այսպես ասած, իշխանափոխությունն ու գուցե կուսակցության ռեբրենդինգն է, որը նրանց թույլ կտա այդ միջոցով հասնել իրավիճակի, երբ արդեն խորհրդարանի հաջորդ ընտրությանը ռեբրենդինգ արված ՀՀԿ-ն կկարողանա հավակնել ոչ միայն անցողիկ տեղի, այլ ավելի մեծ ներկայացվածության: